Ministru kabineta noteikumu projekta

**„Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts pārvaldes iekārtas likuma (turpmāk – VPIL) 40.panta otro daļa un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 3.panta trešās daļas 4.1 punkts, 4.panta sestā daļa, 23.panta 11.2 daļa un 24.panta 4.1 daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ar Ministru kabineta 2014.gada 8.aprīļa noteikumu Nr.192 „ Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā” (turpmāk – Noteikumi Nr.192) 1.punktu valsts akciju sabiedrībai „Latvijas Attīstības Finanšu institūcija „Altum” (turpmāk – sabiedrība „Altum”) ar 2014.gada 7.maiju tika deleģēts pildīt valsts pārvaldes uzdevumu - zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā. Pamatojoties uz Noteikumu Nr.192 4.punktu, šā gada 7.jūlijā tika noslēgts līgums par valsts pārvaldes uzdevuma (lauku un pilsētas zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā) izpildi (turpmāk – Deleģētā uzdevuma izpildes līgums).Atbilstoši Ministru kabineta 2014.gada 29.jūlija sēdē (Prot.Nr.41, 32.§) „Informatīvais ziņojums "Par vienotās attīstības finanšu institūcijas izveides gaitu" un rīkojuma projekts "Par valsts akciju sabiedrības "Latvijas Attīstības finanšu institūcija Altum", sabiedrības ar ierobežotu atbildību "Latvijas Garantiju aģentūra" un valsts akciju sabiedrības "Lauku attīstības fonds" akciju un kapitāla daļu ieguldīšanu akciju sabiedrības "Attīstības finanšu institūcija" pamatkapitālā" lemtajam tika atbalstīta akciju sabiedrības „Attīstības finanšu institūcija” (turpmāk – AFI), sabiedrības „Altum”, valsts akciju sabiedrības “Lauku attīstības fonds” (turpmāk - Fonds) un sabiedrības ar ierobežotu atbildību “Latvijas Garantiju aģentūra” (turpmāk- Aģentūra) reorganizācija, veicot kapitālsabiedrību apvienošanu, sabiedrību „Altum”, Fondu un Aģentūru pievienojot AFI. Ar Ministru kabineta 2014.gada 6.augusta rīkojuma Nr.409 „Par valsts akciju sabiedrības "Latvijas Attīstības finanšu institūcija Altum", sabiedrības ar ierobežotu atbildību "Latvijas Garantiju aģentūra" un valsts akciju sabiedrības "Lauku attīstības fonds" akciju un kapitāla daļu ieguldīšanu akciju sabiedrības "Attīstības finanšu institūcija" pamatkapitālā” (turpmāk – Rīkojums Nr.409) 1.1.apakšpunktu Finanšu ministrijai kā sabiedrības „Altum” kapitāla daļu turētājai, Zemkopības ministrijai kā Fonda kapitāla daļu turētājai un Ekonomikas ministrijai kā Aģentūras kapitāla daļu turētājai tika uzdots līdz 2014.gada 15.augustam ieguldīt sabiedrības „Altum” akcijas, Fonda akcijas un Aģentūras kapitāla daļas AFI pamatkapitālā. Savukārt atbilstoši šī rīkojuma 1.2.apakšpunktam Finanšu ministrijai kā AFI kapitāla daļu turētājai jānodrošina AFI pamatkapitāla palielināšana ar mantisko ieguldījumu, t.i. atbilstoši sabiedrības „Altum”, Fonda un Aģentūras akciju un kapitāla daļu novērtējumam. Izpildot Rīkojumu Nr.409 sabiedrības „Altum”, Fonda un Aģentūras kapitāla daļas tika ieguldītas AFI pamatkapitālā un AFI ieguva īpašuma tiesības uz minēto kapitālsabiedrību kapitāla daļām (akcijām). Komerclikuma 335.panta piektajā daļā ir noteikts, ka apvienošanas gadījumā pievienojamās sabiedrības tiesības un saistības pāriet iegūstošajai sabiedrībai. Komerclikuma 335.panta piektā daļa paredz saistību un tiesību pārejas principu, kas nozīmē, ka sabiedrībai „Altum” deleģētais valsts pārvaldes uzdevums reorganizācijas ceļā turpmāk būtu jāpilda AFI. Minētais tiesību un saistību pārejas princips ir ietverts arī Deleģētā uzdevuma izpildes līgumā, kura 9.8.apakšpunktā noteikts, ka līgums ir saistošs pusēm un to tiesību un saistību pārņēmējiem. Tomēr saskaņā ar VPIL 42. pantu ir nepieciešams izdot jaunu deleģējumu.VPIL 40.panta pirmā daļa nosaka, ka publiska persona var deleģēt privātpersonai un citai publiskai personai (turpmāk – pilnvarotā persona) pārvaldes uzdevumu, ja pilnvarotā persona attiecīgo uzdevumu var veikt efektīvāk. Atbilstoši šī panta otrajai daļai privātpersonai pārvaldes uzdevumu var deleģēt ar ārēju normatīvo aktu vai līgumu, ja tas paredzēts ārējā normatīvajā aktā, ievērojot šā likuma 41.panta otrās un trešās daļas noteikumus. Savukārt atbilstoši VPIL 42.panta pirmajai daļai privātpersonai jābūt tiesīgai veikt attiecīgo pārvaldes uzdevumu. Lemjot par pārvaldes uzdevuma deleģēšanu privātpersonai, ņem vērā tās pieredzi, reputāciju, resursus, personāla kvalifikāciju, kā arī citus kritērijus.Ņemot vērā minēto un to, ka sabiedrībai „Altum” iekļaujoties AFI, AFI rīcībā būs nepieciešamie resursi un kvalificēts personāls, nepieciešams deleģēt AFI turpināt lauku un pilsētas zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldību īpašumā. Ievērojot minēto, Ekonomikas ministrija ir sagatavojusi Ministru kabineta noteikumu projektu (ārējo normatīvo aktu), kas paredz zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanas pašvaldības īpašumā uzdevuma deleģēšanu AFI. Ministra kabineta noteikumu projekts paredz deleģēt AFI valsts pārvaldes uzdevumu, kas ietver lauku un pilsētu zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldību īpašumā. Valsts pārvaldes uzdevuma izpildē AFI atradīsies Ekonomikas ministrijas funkcionālā pārraudzībā. Tāpat Ministru kabineta noteikumu projekts paredz apstiprināt līguma projektu, ko valsts noslēgtu ar AFI par deleģētā valsts pārvaldes uzdevuma izpildi. Līgumu valsts vārdā paredzēts pilnvarot noslēgt Ekonomikas ministrijai. Līgums nosaka valsts pārvaldes uzdevuma izpildes kārtību un informācijas sniegšanu par tā izpildi, kā arī pārvaldes uzdevuma izpildes finansēšanas kārtība. Citā starpā saskaņā ar līguma noteikumiem katra puse var vienpusēji uzteikt valsts pārvaldes uzdevuma izpildi, iesniedzot rakstisku pieteikumu otrai pusei sešus mēnešus iepriekš. |
| 3. | Projekta izstrādē iesaistītās institūcijas | Nav. |
| 4. | Cita informācija | Valsts pārvaldes deleģētā uzdevuma izpildē AFI ievēro Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumu, likumu "Par zemes privatizāciju lauku apvidos", likumu "Par zemes reformas pabeigšanu lauku apvidos", likumu "Par zemes reformas pabeigšanu pilsētās", uz minēto likumu pamata izdotos Ministru kabineta noteikumus, kā arī citus normatīvos aktus saistībā ar valsts pārvaldes uzdevuma izpildi. Ekonomikas ministrijai, īstenojot funkcionālo pārraudzību pār AFI saistībā ar tai deleģētā valsts pārvaldes uzdevuma izpildi, ir tiesības lūgt sniegt viedokli un/vai iespējamo rīcību no citām institūcijām (t.sk. Valsts zemes dienesta), kas ir saistītas ar šī deleģētā uzdevuma izpildi. Vienlaicīgi Ministru kabineta noteikumu projekts paredz atzīt par spēku zaudējušiem Noteikumus Nr.192 ar kuriem sabiedrībai „Altum” tika deleģēta zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošana pašvaldības īpašumā uzdevums. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrību nav nepieciešams iesaistīt, jo Ministru kabineta noteikumu projekts skar publiska pārvaldes uzdevuma izpildi - zemes izpirkuma (pirkuma) līgumu slēgšana, šo līgumu izpildes kontrole un neizpirktās zemes nodošana pašvaldību īpašumā, un attiecīgi tā uzdevuma deleģēšanu privātpersonai (AFI). |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņotie izdevumi tiek segti no ieņēmumiem izpildot valsts pārvaldes deleģēto uzdevumu un valsts akciju sabiedrības „Privatizācijas aģentūra” (turpmāk – Privatizācijas aģentūra) rezerves fonda, kas izveidots uz likuma „Par valsts un pašvaldību īpašuma objektu privatizāciju” pamata, (turpmāk – rezerves fonds) līdzekļiem. Noteikumu projekts paredz, ka Ekonomikas ministrija, izvērtējot AFI iesniegtos pārskatus par valsts pārvaldes uzdevuma attiecīgajā ceturksnī, sagatavo lēmumu par priekšapmaksas izmaksu. AFI izdevumi tiek segti no ieņēmumiem par valsts pārvaldes uzdevuma izpildi, bet ja tie pilnībā nesedz izdevumus, tad tie tiek segti arī no rezerves fonda līdzekļiem. Tāpat vēlamies norādīt, ka Ekonomikas ministrija ar 2015.gada 30.janvāra rīkojumu Nr.25 apstiprināja sabiedrības “Altum” iesniegto “Ieņēmumu un izdevumu tāmi 2015.gadam” un attiecīgi tā būs saistoša AFI, kad sabiedrība “Altum” reorganizācijas ceļā tiks pievienota AFI un Ministru kabinets būs deleģējis AFI pildīt šo valsts pārvaldes uzdevumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaicīgi ar Ministru kabineta noteikumu projekta sagatavošanu jāveic grozījumi arī Ministru kabineta 2013. gada 15. oktobra noteikumos Nr. 1106 "Zemes izpirkuma (pirkuma) līguma noslēgšanas kārtība” tajos aizstājot institūciju, kas šobrīd slēdz zemes izpirkuma (pirkuma) līgumus – sabiedrība “Altum” ar institūciju, kas turpmāk slēgs minētos līgumus – AFI, kad tā uzsāks pildīt valsts pārvaldes deleģēto uzdevumu. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, AFI |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saskaņā ar reorganizācijas līgumu visas Altum funkcijas, tajā skaitā ar pārvaldes uzdevuma izpildi saistītās tiek nodotas AFI Projekta izpildei nav ietekmes uz AFI funkcijām, jo valsts pārvaldes uzdevuma izpilde faktiski tiek uzsākta ar sabiedrības „Altum” pievienošanu AFI (tiesību un saistību pārņēmēja) nevis ar jaunu Ministru kabineta noteikumu pieņemšanas brīdi. Projekta izpildei nav ietekmes arī uz AFI cilvēkresursiem, jo pēc reorganizācijas pabeigšanas (sabiedrības “Altum” pievienošanas AFI) darbinieki, kuri pildīja deleģēto valsts pārvaldes uzdevumu sabiedrībā “Altum” turpinās to pildīt AFI līdzšinējā kārtībā un piešķirtā finansējuma ietvaros.  |
| 3. | Cita informācija | Nav. |

**Anotācijas V un VI sadaļa – projekts šīs jomas neskar.**

**Ekonomikas ministre D.Reizniece-Ozola**

**Vīza: valsts sekretāra pienākumu izpildītājs,**

**valsts sekretāra vietnieks J.Spiridonovs**

31.03.2015. 16:18

1535

Drāke, 67013162, Martins.Drake@em.gov.lv